turjo4nis/wikipedia-bn-dump-20250701 huggingface dataset:
উইকিপিডিয়া (দ্ব্যর্থতা নিরসন)

উইকিপিডিয়া বহুভাষী ইন্টারনেট বিশ্বকোষ।

উইকিপিডিয়া আরও উল্লেখ করতে পারে:
 ২৭৪৩০১ উইকিপিডিয়া, একটি গ্রহাণু
 উইকিপিডিয়া সম্প্রদায়, অনলাইন বিশ্বকোষে অবদানকারী সম্প্রদায়
 উইকিপিডিয়া – দ্য মিসিং ম্যানুয়াল, ২০০৮ সালে প্রকাশিত, জন বথন রচিত একটি বই।
 উইকিপিডিয়া:সংস্করণ ০.৫, ২০০৭ সালে প্রকাশিত WP:1.0 সম্পাদকীয় দল কর্তৃক নির্বাচিত ২০০০ নিবন্ধ
 উইকিপিডিয়া: সংস্করণ ১.০, উইকিপিডিয়ায় একটি পূর্ণ, পাণ্ডিত্যপূর্ণ মুদ্রণ সংস্করণের চ্যালেঞ্জ পূরণের লক্ষে ২০০৪ সালে গঠিত সম্পাদকদের একটি দল।

আরও দেখুন 
 উইকিপিডিয়ার তালিকা
 উইকিমিডিয়া ফাউন্ডেশন
ক্যাও দাই

ক্যাওদাই বা 'ক্যাও দাই মতবাদ (ভিয়েত্নামিজ: Đạo Cao Đài 道高臺, "মহা শক্তির পথ"; ) হচ্ছে একটি একেশ্বরবাদী ধর্ম। ১৯২৬ সালে দক্ষিণ ভিয়েতনামের তায় নিনহ শহরে এই ধর্মের আবির্ভাব হয়। এই ধর্মের পুরো নাম হচ্ছে দাই দাও তাম কাই ফো দো("The Great Faith [for the] Third Universal Redemption").

ক্যাও দাই (, আক্ষরিক অর্থে সর্বোচ্চ শাসক অথবা সর্বোচ্চ শক্তি) হচ্ছেন উপাস্য দেবতা, যিনি এই পৃথিবী সৃষ্টি করেছেন, যাকে ক্যাও দাই অনুসারীরা উপাসনা করে।  ক্যাও দাই অনুসারীরা পৃথিবী স্রষ্টাকে সংক্ষেপে দুক ক্যাও দাই বলে যার পুরো নাম ক্যাও দাই তিয়েন অং দাই বো তাত মা হা তাত।

পৃথিবীর বিভিন্ন জায়গায় অবস্থিত ক্যাও দাই উপাসনালয়গুলো দেখতে একই রকম। আকৃতি এবং রঙের সাদৃশ্য খুঁজে পাওয়া যায়।

তথ্যসূত্র

সূত্র 
 Janet Hoskins. "God's Chosen People": Race, Religion and Anti-Colonial Struggle in French Indochina. Asia Research Institute, Working Paper Series No. 189. University of California, 2012.
 Jérémy Jammes. Divination and Politics in Southern Vietnam: Roots of Caodaism. In: Social Compass, 57(3), 2010, 357–371. DOI: 10.1177/0037768610375520
 Sergei Blagov. Caodaism: Vietnamese Traditionalism and Its Leap Into Modernity. Nova Science Publishers, 2012. 
 Vincent Goossaert, David A. Palmer. The Religious Question in Modern China. University of Chicago Press, 2011. 
 Vere Langford Oliver. Caodai Spiritism: A Study of Religion in Vietnamese Society. Brill Academic, 1997.

বহিঃসংযোগ 

 Cao Dai Library in Sydney (Multilingual)
 Cao Dai Library in English
 Cao Dai Ebooks in PDF, Kindle, Nook formats
 Caodaism main website
 Caodaist Overseas Missionary
 Hội Văn Hóa Cao Đài – Caodaist Cultural Association, Australia
 Caodaist French Resources
 Sacerdotal Council of Caodaism

ভিয়েতনামের ধর্ম
একেশ্বরবাদী ধর্ম
ভিয়েতনামে ধর্ম
অনলাইন বিশ্বকোষ

অনলাইন বিশ্বকোষ হল সেই বিশ্বকোষ যা ইন্টারনেটের মাধ্যমে ব্যবহারযোগ্য। এটি ইন্টারনেট বিশ্বকোষ এবং ডিজিটাল বিশ্বকোষ নামেও পরিচিত।

ইতিহাস 
ইন্টারনেট ব্যবহার করে একটি মুক্ত বিশ্বকোষ গড়ে তুলতে ১৯৯৩ ইন্টারপিডিয়া প্রস্তাব রাখা হয়। এখানে সকলেই উপকরণ অনুযায়ী অবদান রাখতে পারে, যা ইন্টারনেটে একটি বিশ্বকোষ হিসাবে পরিকল্পনা করা হয়েছিল। এই প্রকল্প কখনো পরিকল্পনা পর্যায় ছেড়ে পুরানো মুদ্রিত বিশ্বকোষের মূল শাখা কর্তৃক এগোয় না। উইকি, উইকিপিডিয়া ব্যতীত একটি ইন্ট্রা-ওয়েব সংযোগ পদ্ধতি অনুযায়ী কাজ করে, যেমন ৯০-শতাব্দীর একটি মিথস্ক্রিয় সিডি-রম-বিশ্বকোষের মত।

বর্তমান অনলাইন বিশ্বকোষ 

 
 উইকিপিডিয়া
 এইচ২জি২
 এনসাইক্লোপিডিয়া ব্রিটানিকা
 এনসাইক্লোপিডিয়া লিব্রে
 এ্যভ্রিথিং২
 কনসার্ভাপিডিয়া
 নিউ ওয়ার্ল্ড এনসাইক্লোপিডিয়া
 বাইডু বাইকে
 মেটাপিডিয়া
 র‌্যাশনউইকি
 সিটিজেনডিয়াম
 স্কলারপিডিয়া
 হাডঙ

আরও দেখুন 
 ডিজিটাল গ্রন্থাগার
 বিশ্বকোষের তালিকা
 অনলাইন বিশ্বকোষের তালিকা
 তথ্যসূত্র সফটওয়্যার

বহিঃসংযোগ 

 

 
ইন্টারনেট
অ্যান্ডি ওয়ালার

অ্যান্ড্রু ক্রিস্টোফার বুন্ডু ওয়ালার (জন্ম: ২৫ সেপ্টেম্বর, ১৯৫৯) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ১৯৮০ থেকে ১৯৯০-এর দশক পর্যন্ত সমগ্র খেলোয়াড়ী জীবনে জিম্বাবুয়ে জাতীয় ক্রিকেট দলের হয়ে দুই টেস্ট ও ৩৯টি একদিনের আন্তর্জাতিকে অংশগ্রহণ করেছেন অ্যান্ডি ওয়ালার। ২০১৩-২০১৪ মেয়াদকালে তিনি জাতীয় ক্রিকেট দলের প্রধান কোচের দায়িত্ব পালন করেন। তার পুত্র ম্যালকম ওয়ালার বর্তমানে জিম্বাবুয়ের জাতীয় ক্রিকেট দলে খেলছেন। এছাড়াও, তার ভাইপো নাথান ওয়ালার ঘরোয়া ক্রিকেটে ম্যাশোনাল্যান্ড ঈগলসের প্রতিনিধিত্ব করছেন। অভিষেক টেস্টের দ্বিতীয় ইনিংসে তিনি অর্ধ-শতক হাঁকান।

কোচিং 
ক্রিকেট খেলা থেকে অবসরের পর নামিবিয়ার জাতীয় ক্রিকেট দলের কোচ মনোনীত হন। এপ্রিল, ২০০৯ সালে জিম্বাবুয়ে ক্রিকেটের কোচিং ম্যানেজার হিসেবে তার নাম অন্তর্ভুক্ত করা হয়। সেপ্টেম্বর, ২০০৯ সালে জিম্বাবুয়ের নতুন প্রবর্তিত পাঁচটি ক্রিকেট ফ্রাঞ্চাইজ দলের একটি মিড ওয়েস্ট রাইনোজের প্রধান কোচ হিসেবে মনোনীত হন তিনি।

মে, ২০১৩ সালে আনুষ্ঠানিকভাবে কোচ হিসেবে মনোনীত হলেও জুলাই, ২০১৩ সালে ভারত ক্রিকেট দলের বিরুদ্ধে জিম্বাবুয়ে দলের কার্যক্রম শুরু করেন। তিনি মাত্র ১২ মাস এ দায়িত্বে ছিলেন। ২৪ জুলাই, ২০১৪ তারিখে জিম্বাবুয়ে ক্রিকেটের সিদ্ধান্তমাফিক সকল স্তরের ক্রিকেটে পরিবর্তনের অংশ দলের কোচিং কাঠামোয়ও পরিবর্তন সাধন করা হয়। এর অংশ হিসেবে তার পরিবর্তে স্টিফেন ম্যানগোঙ্গোকে প্রধান কোচের দায়িত্বভার অর্পণ করা হয়। কোচের দায়িত্বের পরিবর্তে তাকে তৃণমূল পর্যায়ে কোচিংয়ের জাতীয় পরিচালকের দায়িত্ব প্রদান করা হয়।

তথ্যসূত্র

বহিঃসংযোগ 
 http://www.cricinfo.com/zimbabwe/content/story/423899.html
 http://www.cricinfo.com/zimbabwe/content/story/401204.html
 http://www.cricinfo.com/zimbabwe/content/player/55840.html

জিম্বাবুয়ীয় ক্রিকেটার
১৯৫৯-এ জন্ম
জীবিত ব্যক্তি
জিম্বাবুয়ের টেস্ট ক্রিকেটার
জিম্বাবুয়ের একদিনের আন্তর্জাতিক ক্রিকেটার
১৯৮৭ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৬ ক্রিকেট বিশ্বকাপের ক্রিকেটার
জিম্বাবুয়ের ক্রিকেট কোচ
নামিবিয়া জাতীয় ক্রিকেট দলের কোচ
হারারে থেকে আগত ক্রিকেটার
ম্যাশোনাল্যান্ডের ক্রিকেটার
ফ্যালকন কলেজের প্রাক্তন শিক্ষার্থী
শ্বেতাঙ্গ জিম্বাবুইয়ান ক্রীড়াব্যক্তিত্ব
মালয়েশিয়া এয়ারলাইন্স ফ্লাইট ১৭

মালয়েশিয়া এয়ারলাইন্স ফ্লাইট ১৭ (এমএইচ১৭/এমএ এস১৭) একটি নিয়মিত যাত্রীবাহী বিমান ফ্লাইট যা নেদারল্যান্ডসের আমস্টারডাম থেকে মালয়েশিয়ার কুয়ালালামপুর যাচ্ছিল; এটি ১৭ জুলাই ২০১৪ ইউক্রেনীয় আকাশ সীমার অন্তর্ভুক্ত হার্বোভ, অধিকৃত দোনেৎস্কে ১৫ জন  কর্মী ও ২৮৩ জন নিয়মিত যাত্রী নিয়ে রাশিয়া-ইউক্রেন সীমান্তের আনুমানিক ২৫ মাইল দূরে বিধ্বস্ত হয়। এতে বিমানের সকলেই মারা যান।

আরও দেখুন  

 মালয়েশিয়া এয়ারলাইন্স ফ্লাইট ৩৭০

তথ্যসূত্র 

মালয়েশিয়া এয়ারলাইন্সের বিমান দুর্ঘটনা
২০১৪-এর বিমান দুর্ঘটনা
২০১৪-এ নেদারল্যান্ডস
২০১৪-এ ইউক্রেন
২০১৪-এ মালয়েশিয়া
২০১৪-এর হামলা
অস্ট্রেলিয়া–নেদারল্যান্ডস সম্পর্ক
রহমান আহমাদি

রহমান আহমাদি (, জন্মঃ ৩০ জুলাই ১৯৮০ নওশার, ইরান) হলেন একজন ইরানী গোলরক্ষক যিনি বর্তমানে "ইরান প্রো লীগে" সেপাহান এর হয়ে খেলছেন।

ক্লাব ক্যারিয়ার পরিসংখ্যান 
সর্বশেষ হালনাগাদ করা হয়েছে ১২ জুলাই ২০১৪

অর্জন

ক্লাব
সাইপা
ইরান প্রো লীগ (১): ২০০৬–০৭

সেপাহান
ইরান প্রো লীগ (২): ২০০৯–১০, ২০১১–১২

পার্সিপলিস
হাজফি কাপ (১): ২০১০–১১

তথ্যসূত্র

বহিঃসংযোগ 

১৯৮০-এ জন্ম
জীবিত ব্যক্তি
ইরানি ফুটবলার
ইরানের আন্তর্জাতিক ফুটবলার
২০১৪ ফিফা বিশ্বকাপের খেলোয়াড়
পুরুষ ফুটবল গোলরক্ষক
পেরসেপুলিস ফুটবল ক্লাবের খেলোয়াড়
২১শ শতাব্দীর ইরানি পুরুষ ক্রীড়াবিদ
ভ্যাসোপ্রেসিন

ভ্যাসোপ্রেসিন (ইংরেজি: Vasopressin), যা অ্যান্টিডাইইউরেটিক হরমোন বা ADH, আর্জিনিন ভ্যাসোপ্রেসিন, আর্জিপ্রেসিন নামেও পরিচিত, যা অধিকাংশ স্তন্যপায়ী প্রাণির নিউরো-হাইপোফাইসিয়াল হরমোন। এর দুটি প্রধান কাজ হলো শরীরে জল ধরে রাখা এবং রক্ত বাহক (blood vessel) কে সংকোচন করা। বৃক্কের নেফ্রনের সংগ্রাহী ডাক্টে জলের পুনর্শোষণ বাড়িয়ে শরীরের জলের পরিমাণ ধরে রাখে। ভ্যাসোপ্রেসিন একটি পেপটাইড হরমোন। এটি প্রান্তিক ভাস্কুলার প্রতিরোধ বৃদ্ধির মাধ্যমে রক্তচাপ বৃদ্ধি করে।এটি রক্তে পানি,গ্লুকোজ ও ইলেক্ট্রলাইট নিয়ন্ত্রণ করে হোমিওস্ট্যাটিস করতে সাহায্য করে।  এটি হাইপোথ্যালামাসএ সংশ্লেষিত হয় এবং পশ্চাৎ পিটুইটারিতে জমা হয়।  এর অর্ধ জীবন ১৬-২৪ মিনিট।

ভ্যাসোপ্রেসিনের গঠন

রোগে ভূমিকা

স্বল্প ADH

অতিরিক্ত ADH

তথ্যসূত্র

রাগমোচন
খিয়াং

খেয়াং বাংলাদেশের চট্টগ্রাম পার্বত্য অঞ্চলে বসবাসকারী একটি সম্প্রদায়। বাংলাদেশের অতিক্ষুদ্রতম ক্ষুদ্র নৃ-গোষ্ঠীর অন্যতম এই খেয়াংদের জনসংখ্যা ৪,৮২৬ জন (২০২৩ সালের আদমশুমারি অনুযায়ী)। তারা রাঙামাটি পার্বত্য জেলার কাপ্তাই ও চন্দ্রঘোনার কাছাকাছি কিছু গ্রামে বসবাস করে। [কিছু খেয়াং বান্দরবান জেলায়ও বসবাস করে। এছাড়াও কিছু খেয়াং চট্টগ্রাম জেলার চন্দনাইশ থানার অন্তর্গত ধোপাছড়ি নামক গ্রামে ২০-২৫ পরিবারের মত বাস করে। বৌদ্ধ ধর্মাবলম্বীরা খেয়াং আর খ্রিষ্টান ধর্মাবলম্বীরা খিয়াং বলে পরিচিত। উভয়েই হিয়োও নামে পরিচয় দেয় নিজেদের মধ্যে।

ইতিহাস
খেয়াং ইতিহাস বা ঘটনাপঞ্জি অনুসারে জানা যায়, যখন তাদের রাজ্য বার্মায় (বর্তমান মায়ানমারে) বার্মিজ দ্বারা তাড়িত হয়েছেন, তখন তারা রাজাসহ চট্টগ্রাম পার্বত্য অঞ্চলে প্রবেশ করে। কিন্তু পরে রাজা পুনরায় বার্মায় ফেরার সিদ্ধান্ত নিয়েছেন। কিন্তু তার ছোট রাণী গর্ভবতী হওয়ার কারণে তাকে সঙ্গ দিতে পারেননি। রাণী কিছু অনুসারি ও আত্মীয়স্বজন সহ পার্বত্য চট্টগ্রাম থেকে গেলেন। বর্তমান খেয়াং এ-রাণীরই প্রজন্ম ও অনুসারি নিয়ে গড়ে ওঠা জনসম্প্রদায়। খেয়াং জনগোষ্ঠী বৌদ্ধ ধর্মাবলম্বীর। তাদের কেউ-কেউ ব্রিটিশ আমলে খ্রিস্টধর্ম গ্রহণ করে।

তথ্যসূত্র
{{সূত্র তালিকা

বাংলাদেশের জাতিগোষ্ঠী
'জিগ্স-মেদ-লুং-রিগ্স-র্গ্যা-ম্ত্শো

'জিগ্স-মেদ-লুং-রিগ্স-র্গ্যা-ম্ত্শো () (১৭৪৮-১৭৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় স্দে-খ্রি রিন-পো-ছে () উপাধিধারী বৌদ্ধ লামা ছিলেন।

সংক্ষিপ্ত জীবনী 
'জিগ্স-মেদ-লুং-রিগ্স-র্গ্যা-ম্ত্শো ১৭৪৮ খ্রিষ্টাব্দে তিব্বতের রেব-গোং () নামক স্থানে জন্মগ্রহণ করেন। ঙ্গাগ-দ্বাং-ব্সোদ-নাম্স-র্গ্যা-ম্ত্শো () নামক পঞ্চন স্তোং-খোর এবং দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে ব্লো-ব্জাং-দোন-গ্রুব () নামক প্রথম স্দে-খ্রি রিন-পো-ছে () উপাধিধারী বৌদ্ধ লামা্র পুনর্জন্ম রূপে চিহ্নিত করেন। ছোটবেলায় তিনি দ্কোন-ম্ছোগ-র্গ্যা-ম্ত্শো () নামক এক ভিক্ষুর নিকট শিক্ষাংরহণ শুরু করেন। তেরো বছর বয়সে আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারে () বিহারে শিক্ষালাভের উদ্দেশ্যে ভর্তি হন। এই সময় রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু () উপাধিধারী লামা তাকে এর্দেনি মের্গেন শ্রিরেতু খেনপো নামক মঙ্গোল উপাধি প্রদান করেন। ১৭৬৮ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হন। অষ্টম দলাই লামা ও ষষ্ঠ পাঞ্চেন লামা তাকে জাম্পেল নমিনহান এর্দেনি উপাধি প্রদান করেন। ১৭৭৭ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান হিসেবে অধিষ্ঠিত হন এবং এক বছর এই পদে থাকেন।

তথ্যসূত্র 

১৭৪৮-এ জন্ম
১৭৭৮-এ মৃত্যু
দেত্রি রিনপোছে
লাব্রাং ত্রিপা
চুখ্রুংফা

রুদ্র সিংহ বা চুখ্রুংফা (;) আহোম সাম্রাজ্যের টুংখুঙীয়া ফৈদের স্বর্গদেউ ছিলেন। তার শাসনকালে আহোম সাম্রাজ্য খ্যাতি ও শক্তিতে পরিপূর্ণ হয়েছিল। রাজাসিংহাসনে বসার পূর্বে তার নাম ছিল লাই। তার পিতার নাম গদাধর সিংহ ও মাতার নাম জয়মতী। রুদ্র সিংহ মোগল সেনাকে পরাজিত করে নিজের সাম্রাজ্য বিস্তার করার জন্য তিনি অসমের ইতিহাসে বিখ্যাত ও জনপ্রিয় হয়ে আছেন। তিনি নিজ মাতৃ জয়মতীর স্মৃতিতে জয়সাগর ও জয়দৌল নির্মাণ করেন।

রাজনৈতিক জীবন
রুদ্র সিংহ নিরক্ষর ছিলেন যদিও তার বিচক্ষন নীতি ছিল রাজনীতিতে। তার মনোভাব ছিল অগ্রগামী। ১৭০৬ সনে তিনি কছাড়ী রাজ্য ও জয়ন্তীয়া রাজ্য নিজের অধীনে এনেছিলেন। কামরুপের পশ্চিম সীমা করতোয়া নদী পর্যন্ত সীমানা বিস্তার করার স্বপ্ন তিনি দেখেছিলেন। তিনি কামরুপের অন্যান্য রাজ্যের সহিত মিত্রতা স্থাপন করে সাম্রাজ্য বিস্তারের পরিকল্পনা নিয়েছিলেন। গুয়াহাটিতে অবস্থান করে ডিমাসা, কছাড়ী, জয়ন্তীয়া ও ডফলা সৈন্যদের একত্রিত করে বিশাল সেনাবাহিনী তৈরী করেন ও রাজ্য বিস্তারের আয়োজন করেছিলেন কিন্তু এই সময়ে তার মৃত্যু হওয়ার ফলে পরিকল্পনাটি স্থগিত থাকে যদিও পরবর্তী আহোম রাজারা রাজ্য বিস্তারের দিকে গুরুত্ব দিয়েছিলেন।

তথ্যসূত্র

আহোম রাজা
আহোম রাজ্য
১৬৬৫-এ জন্ম
১৭১৪-এ মৃত্যু
হিন্দু রাজশাসক
জামে মসজিদ

জামে মসজিদ (, ) (কখনও কখনও জামি মসজিদ বা বড় মসজিদ নামেও পরিচিত) একটি নির্দিষ্ট এলাকার প্রধান মসজিদ যেখানে শুক্রবার দুপুরে জুমার নামাজ অনুষ্ঠিত হয়। এছাড়া কাছাকাছি কোনো মুসল্লা বা ঈদগাহ না থাকলে এই মসজিদে ঈদের নামাজ অনুষ্ঠিত হতে পারে।

নামের উৎপত্তি 
জামে মসজিদ শব্দটি আরবি শব্দ "মসজিদ জামি" () থেকে এসেছে। আর আরবি মূল "ج - م - ع" থেকে "জামি" () শব্দটি এসেছে যার অর্থ একত্রিত করা (মৌখিক রূপ:  ও )। এখান থেকেই ফার্সি ভাষায় "মাসজিদ-ই জামে" () শব্দটি এসেছে। এই শব্দটি একইভাবে অক্ষরীকরণের মাধ্যমে অন্যান্য ভাষায় জামা মসজিদ, জামি মসজিদ, জামেহ মসজিদ, জামিয়া মসজিদ বা জোমেহ মসজিদ হিসেবে ব্যবহৃত হয়। আরবি ভাষায় শব্দটি সাধারণত শুধু "জামি" () পর্যন্ত সরলীকৃত করা হয়।

অনারব মুসলিম জাতিসমূহে, "জামি" (একত্রিত হওয়া) শব্দটি প্রায়ই একই মূল থেকে আগত "জুমা" () শব্দটির সাথে মিলিয়ে ফেলা হয় যা শুক্রবার দুপুরের প্রার্থনা () বা শুধু শুক্রবার () বোঝায়। এর কারণ জুমার নামাজে মুসল্লিদের সমবেত হওয়া প্রয়োজনীয় এবং সাধারণত কোনো শহরের প্রধান মসজিদ বা কেন্দ্রীয় মসজিদ বা জামে মসজিদে এই নামাজ অনুষ্ঠিত হয়। তাই জামে মসজিদ কখনও কখনও শুক্রবারের মসজিদ হিসেবেও পরিচিত।

আরও দেখুন 
 নামাজ
 ঈদ
 জুমার নামাজ
 মসজিদের তালিকা
 বিশ্বের বৃহত্তম মসজিদগুলোর তালিকা

তথ্যসূত্র

বহিঃসংযোগ 

 

মসজিদ
ইসলামি স্থাপত্য
প্রধান মসজিদ
ইরানি স্থাপত্য
ইসলাম সম্পর্কিত তালিকা
ব্সোদ-নাম্স-দ্বাং-র্গ্যাল

ব্সোদ-নাম্স-দ্বাং-র্গ্যাল () (১৭২৬-১৭৯৩) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () পঞ্চদশ প্রধান ছিলেন।

সংক্ষিপ্ত জীবনী 
ব্সোদ-নাম্স-দ্বাং-র্গ্যাল ১৭২৬ খ্রিষ্টাব্দে তিব্বতের আমদো অঞ্চলে ব্ত্সান-মো-স্না () নামক স্থানে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব () (১৬৭৩-১৭৪৬) নামক প্রথম স্দে-খ্রি রিন-পো-ছে () উপাধিধারী বৌদ্ধ লামার নিকট শিক্ষালাভ করেন। ঙ্গাগ-দ্বাং-নাম-ম্খা'-ব্জাং-পো () নামক পঞ্চান্নতম দ্গা'-ল্দান-খ্রি-পা তাকে ভিক্ষুর শপথ প্রদান করেন। পরবর্তীকালে তিনি গ্যুতে তন্ত্র মহাবিদ্যালয়ে ষষ্ঠ পাঞ্চেন লামার নিকট শিক্ষালাভ করেন। দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা (), ঙ্গাগ-দ্বাং-ব্যাম্স-পা () নামক প্রথম ফুর-ল্চোগ (), ব্লো-ব্জাং-ছোস-'ফেল নামক সাতচল্লিশতম দ্গা'-ল্দান-খ্রি-পা, রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু () প্রভৃতি বিখ্যাত লামারা তাঁঁর উল্লেখযোগ্য শিক্ষক ছিলেন। ১৭৪৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধানের দায়িত্ব লাভ করেন এবং পাঁচ বছর এই পদে থাকেন। এই সময় তিনি তর্কবিদ্যার ওপর র্বা-ব্স্দুস-গ্র্বা () নামক একটি গ্রন্থ রচনা করেন।

তথ্যসূত্র 

১৭২৬-এ জন্ম
১৭৯৩-এ মৃত্যু
লাব্রাং ত্রিপা
ব্লো-ব্জাং-লুং-রিগ্স-ন্যি-মা

ব্লো-ব্জাং-লুং-রিগ্স-ন্যি-মা () (১৮৬২-১৮৭৪)  তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ স্দে-খ্রি রিন-পো-ছে () উপাধিধারী বৌদ্ধ লামা ছিলেন।

সংক্ষিপ্ত জীবনী 
ব্লো-ব্জাং-লুং-রিগ্স-ন্যি-মা ১৮৬২ খ্রিষ্টাব্দে তিব্বতের আ-'খোর-ব্রাগ-দ্কার-গ্নাস-ছেন () নামক স্থানে জন্মগ্রহণ করেন। তার পিতার নাম ছিল নাম-ম্খা'-দোন-গ্রুব () এবং মাতার নাম ছিল ম্খা'-'গ্রো ()। ১৮৬৬ খ্রিষ্টাব্দে স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () নামক বৌদ্ধ লামা তাকে 'জাম-দ্ব্যাংস-থুব-ব্স্তান-ন্যি-মা () নামক তৃতীয় স্দে-খ্রি রিন-পো-ছে () উপাধিধারী লামার পুনর্জন্ম রূপে চিহ্নিত করেন। সাত বছর বয়স হলে শেস-রাব-র্গ্যা-ম্ত্শো () নামক বৌদ্ধ লামা তাকে শিক্ষার্থীর শপথ প্রদান করেন। ১৮৭৪ খ্রিষ্টাব্দে মাত্র বারো বছর বয়সে তার মৃত্যু হয়।

তথ্যসূত্র 

 

১৮৬২-এ জন্ম
১৮৭৪-এ মৃত্যু
দেত্রি রিনপোছে
'জিগ্স-মেদ-থুব-ব্স্তান-ন্যি-মা

'জিগ্স-মেদ-থুব-ব্স্তান-ন্যি-মা () (১৮৭৪-১৮৯৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম স্দে-খ্রি রিন-পো-ছে () উপাধিধারী বৌদ্ধ লামা ছিলেন।

সংক্ষিপ্ত জীবনী 
ব্লো-ব্জাং-লুং-রিগ্স-ন্যি-মা ১৮৭৪ খ্রিষ্টাব্দে তিব্বতের আ-'খোর-ব্রাগ-দ্কার-গ্নাস-ছেন () নামক স্থানে জন্মগ্রহণ করেন। তার পিতার নাম ছিল নাম-ম্খা'-দোন-গ্রুব () এবং মাতার নাম ছিল ম্খা'-'গ্রো ()। তার জ্যৈষ্ঠ ভ্রাতা ব্লো-ব্জাং-লুং-রিগ্স-ন্যি-মা () নামক তৃতীয় স্দে-খ্রি রিন-পো-ছে () উপাধিধারী লামা ১৮৭৪ খ্রিষ্টাব্দে মৃত্যুবরণ করার পর তার জন্ম হয়। স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে তার জ্যৈষ্ঠ ভ্রাতা ব্লো-ব্জাং-লুং-রিগ্স-ন্যি-মার পুনর্জন্ম রূপে চিহ্নিত করেন। তিনি ঙ্গাগ-দ্বাং-থুব-ব্স্তান-র্গ্যা-ম্ত্শো () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের নিকট শিক্ষালাভ করেন। ১৮৯৮ খ্রিষ্টাব্দে মাত্র পঁচিশ বছর বয়সে তার মৃত্যু হয়।

তথ্যসূত্র 

১৮৭৪-এ জন্ম
১৮৯৮-এ মৃত্যু
দেত্রি রিনপোছে
কাজল বন্দ্যোপাধ্যায়

কাজল বন্দ্যোপাধ্যায় বাংলাদেশের একজন কবি, প্রবন্ধকার, ও অনুবাদক। তিনি ঢাকা বিশ্ববিদ্যালয়ের ইংরেজি বিভাগে অধ্যাপক ছিলেন এবং একই বিভাগের প্রধান হিসেবে নিয়োজিত ছিলেন। জুলাই, ২০১৫-তে তিনি ঢাকা বিশ্ববিদ্যালয়ের উচ্চতর মানববিদ্যা গবেষণা কেন্দ্রের পরিচালক হিসেবে দায়িত্ব গ্রহণ করেন। তিনি জাতীয় কবিতা পরিষদ পুরস্কার ২০২৪ পেয়েছেন।

শিক্ষাজীবন 
কাজল বন্দ্যোপাধ্যায় তৎকালীন যশোর বোর্ডের অধীনে বরিশাল জেলার গাড়ুরিয়া উচ্চ বিদ্যালয় থেকে ১৯৬৮ সালে প্রথম শ্রেণিতে প্রথম স্থান লাভ করে এস.এস.সি. পাস করেন। এরপর ১৯৭০ সালে যশোর বোর্ডের অধীনে বরিশালের ব্রজমোহন কলেজ থেকে প্রথম শ্রেণি লাভ করে এইচ.এস.সি. পাস করেন। পরবর্তীতে ঢাকা বিশ্ববিদ্যালয় থেকে ইংরেজিতে থেকে স্নাতক (১৯৭৩) ও স্নাতকোত্তর (১৯৭৪) ডিগ্রী নিয়ে ভারতের যাদবপুর বিশ্ববিদ্যালয় থেকে ১৯৯৬ সালে পি.এইচ.ডি. ডিগ্রী অর্জন করেন। তার পিএইচডি গবেষণার বিষয় ছিল নাইজেরিয়ার সাহিত্যে নোবেল পুরস্কারজয়ী নাট্যকার ওলে সোয়িংকা।

কর্মজীবন 
১৯৮০ সাল থেকে ১৯৮১ সালের ডিসেম্বর মাস পর্যন্ত তিনি সরকারি কলেজের প্রভাষক হিসেবে পরবর্তীকালে ১৯৯৮ সালের অক্টোবর মাস পর্যন্ত সহকারী শিক্ষক হিসেবে কর্মরত ছিলেন। ১৯৯৮ সালের আগস্ট মাসে তিনি ঢাকা বিশ্ববিদ্যালয়ের ইংরেজি বিভাগের শিক্ষক হিসেবে যোগ দেন।

তিনি ১৯৭৭ সালের জানুয়ারি মাস থেকে ১৯৭৮ সালের এপ্রিল মাস পর্যন্ত বাংলাদেশের প্রখ্যাত প্রকাশনা সংস্থা মুক্তধারার সাহিত্য ও পাঠ্যবইয়ের সম্পাদক ছিলেন। পরবর্তীতে জানুয়ারি ১৯৮৫ থেকে আগস্ট ১৯৮৮ সাল পর্যন্ত বাংলাদেশের সাহিত্যিক জার্নাল গণসাহিত্যর সম্পাদনা পর্ষদে কাজ করেন। ২০০০ সালে গাজীপুরের বাংলাদেশ উন্মুক্ত বিশ্ববিদ্যালয়ের হয়ে "Education: English Language" ও "Introduction to Literature"-এ দুটি প্রকাশনা সম্পাদনা করেন।

একজন মার্ক্সবাদী কবি হিসেবে তিনি নিপীড়িত জনগণের, বিশেষ করে তাদের সমস্যা, সামাজিক দ্বন্দ্ব, ষড়যন্ত্র এবং অভ্যন্তরীণ জটিল সমস্যাকে কাব্যিক দৃষ্টিভঙ্গির সাহায্যে তুলে ধরেছেন।

সামাজিক কার্যধারা 
বাংলাদেশ হিন্দু বৌদ্ধ খ্রিস্টান ঐক্য পরিষদের একজন প্রেসিডিয়াম সদস্য হওয়া ছাড়াও তিনি বাংলাদেশের নানাবিধ সাম্প্রদায়িক সহিংসতার বিরুদ্ধে প্রতিবাদমুখী এক কণ্ঠস্বর। তিনি দেশের বিভিন্ন সময়ের রাজনৈতিক সংকটের বিরুদ্ধেও কথা বলেছেন। তিনি ধর্মনিরপেক্ষতা এবং অসাম্প্রদায়িকতাকে সমর্থন করেন। বাংলাদেশের সংখ্যালঘু সম্প্রদায়ের উপর আক্রমণের প্রতিবাদে তিনি ২০১৩ সালে স্বেচ্ছা-কারাবরণ করতে চেয়েছিলেন।

নির্বাচিত প্রকাশনা

কাব্যগ্রন্থ

রচনা

সম্পাদিত গ্রন্থ

অনূদিত গ্রন্থ

বাংলায় লেখা জীবনী

পুরস্কার 
ঢাকা বিশ্ববিদ্যালয়ের কেন্দ্রীয় গ্রন্থাগার চত্বরে ২০২৪ সালের ২রা ফেব্রুয়ারি ৩৬তম জাতীয় কবিতা উৎসবের সমাপনী দিনে কবিতা পরিষদের সাধারণ সম্পাদক কবি তারিক সুজাত ২০২৪-সালের পুরস্কারপ্রাপক হিসেবে কাজলের নাম ঘোষণা করা হয়। কোভিড-১৯ এর বৈশ্বিক মহামারীর জন্য আগের দুই বছর পুরস্কার দেয়া হয়নি, তাই একইসাথে ২০২২ ও ২০২৩ সালের পুরস্কারের জন্য মনোনীত করা হয় যথাক্রমে কবি রুবি রহমান ও কবি অসীম সাহাকে।

তথ্যসূত্র 

ঢাকা বিশ্ববিদ্যালয়ের শিক্ষক
বাংলাদেশী কবি
বাংলাদেশী প্রাবন্ধিক
বাংলাদেশী অনুবাদক
জাতীয় কবিতা পরিষদ পুরস্কার বিজয়ী
১৯৫৪-এ জন্ম
জীবিত ব্যক্তি
২০শ শতাব্দীর বাংলাদেশী প্রাবন্ধিক
বাংলাদেশী পুরুষ লেখক
বাংলাদেশী হিন্দু
বাঙালি হিন্দু
বাংলাদেশী শিক্ষায়তনিক
স্কাল-ব্জাং-ম্খ্যেন-রাব-র্গ্যা-ম্ত্শো

স্কাল-ব্জাং-ম্খ্যেন-রাব-র্গ্যা-ম্ত্শো () (১৮৯৮-১৯৩৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ স্দে-খ্রি রিন-পো-ছে () উপাধিধারী বৌদ্ধ লামা ছিলেন।

সংক্ষিপ্ত জীবনী 
স্কাল-ব্জাং-ম্খ্যেন-রাব-র্গ্যা-ম্ত্শো ১৮৯৮ খ্রিষ্টাব্দে তিব্বতের রেব-গোং () নামক স্থানে জন্মগ্রহণ করেন। তার পিতার নাম ছিল ত্শে-ব্র্তান () এবং মাতার নাম ছিল য়ি-দাম-স্ক্যিদ ()। ছয় বছর বয়সে স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে 'জিগ্স-মেদ-থুব-ব্স্তান-ন্যি-মা () নামক পঞ্চম স্দে-খ্রি রিন-পো-ছে () উপাধিধারী লামার পুনর্জন্ম রূপে চিহ্নিত করেন। এগারো বছর বয়সে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের থোস-ব্সাম-গ্লিং () মহাবিদ্যালয়ে শিক্ষালাভ করেন। এই সময় তার উল্লেখযোগ্য শিক্ষক ছিলেন 'জাম-দ্ব্যাংস-ব্স্তান-পা'ই-ন্যি-মা () নামক পঞ্চম গুং-থাং লামা। উনিশ বছর বয়সে তিনি শিস-ত্শাং () বৌদ্ধবিহারের আটত্রিশতম প্রধানের দায়িত্ব গ্রিহণ করেন। ১৯৩৪ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্ব লাভ করেন। ১৯৩৬ খ্রিষ্টাব্দে নবম পাঞ্চেন লামা তাকে ভিক্ষুর শপথ প্রদান করেন।

তথ্যসূত্র 

 

১৮৯৮-এ জন্ম
১৯৩৯-এ মৃত্যু
দেত্রি রিনপোছে
লাব্রাং ত্রিপা
'জাম-দ্ব্যাংস-ব্স্তান-পা'ই-র্গ্যাল-ম্ত্শান

'জাম-দ্ব্যাংস-ব্স্তান-পা'ই-র্গ্যাল-ম্ত্শান () (১৯৩৯-১৯৪৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম স্দে-খ্রি রিন-পো-ছে () উপাধিধারী বৌদ্ধ লামা ছিলেন।

সংক্ষিপ্ত জীবনী 
'জাম-দ্ব্যাংস-ব্স্তান-পা'ই-র্গ্যাল-ম্ত্শান ১৯৩৯ খ্রিষ্টাব্দে তিব্বতের আমদো অঞ্চলে দ্পাল-র্গুর-'বুম-খাং () নামক স্থানে জন্মগ্রহণ করেন। তার পিতার নাম ছিল ল্হা-মো-দোন-গ্রুব () এবং মাতার নাম ছিল র্তা-ম্গ্রিন-স্ক্যিদ ()। ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান () নামক পঞ্চম 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে স্কাল-ব্জাং-ম্খ্যেন-রাব-র্গ্যা-ম্ত্শো () নামক ষষ্ঠ স্দে-খ্রি রিন-পো-ছে () উপাধিধারী লামার পুনর্জন্ম রূপে চিহ্নিত করেন। স্কাল-ব্জাং-দ্কোন-ম্ছোগ-র্গ্যা-মতশো () নামক বৌদ্ধ লামা তাকে ভিক্ষুর শপথ প্রদান করেন। ১৯৪৪ খ্রিষ্টাব্দে মাত্র পাঁচ বছর বয়সে তিনি মৃত্যুবরণ করেন।

তথ্যসূত্র 

১৯৩৯-এ জন্ম
১৯৪৪-এ মৃত্যু
দেত্রি রিনপোছে
আবদুল কাদির আল-হুসাইনি

আবদুল কাদির আল-হুসাইনি () (১৯০৭ – ৮ এপ্রিল ১৯৪৮) ছিলেন একজন ফিলিস্তিনি আরব জাতীয়তাবাদী ও যোদ্ধা। ১৯৩৩ সালে তিনি গোপন সামরিক সংগঠন মুনাসামাত আল-জিহাদ আল-মুকাদ্দাস গঠন করেন। তিনি ও হাসান সালামা ১৯৩৬-৩৯ এর আরব বিদ্রোহ ও ফিলিস্তিন যুদ্ধের সময় জাইশ আল-জিহাদ আল-মুকাদ্দাস নামক বাহিনী পরিচালনার দায়িত্ব পালন করেন।

পরিবার ও প্রথম জাতীয়তাবাদী কর্মজীবন 

হুসাইনি জেরুজালেমের প্রভাবশালী আল-হুসাইনি পরিবারে জন্মগ্রহণ করেন। তার পিতার নাম মুসা আল-হুসাইনি ও চাচার নাম মুহাম্মদ আমিন আল-হুসাইনি। তিনি কায়রোর আমেরিকান বিশ্ববিদ্যালয় থেকে রসায়নে স্নাতক হন এবং মুসলিমদের একটি কংগ্রেস গঠন করেন।

প্রথমে তিনি ব্রিটিশ মেন্ডেটের বসতি বিভাগে কাজে যোগ দেন। কিন্তু পরে ১৯৩৬-৩৯ সালের ফিলিস্তিনে বিদ্রোহের সময় তিনি হেবরনে চলে আসেন এবং ব্রিটিশদের বিরুদ্ধে সংগ্রামে নেতৃত্ব দেন। প্যালেস্টাইন আরব পার্টির সদস্য হিসেবে এর সেক্রেটারি-জেনারেল হিসেবে দায়িত্ব পালন করেন ও দলের পত্রিকা আল-লিওয়া এর প্রধান সম্পাদক হন। সে সাথে আল-জামিয়া আল-ইসলামিয়া সহ অন্যান্য পত্রিকাতেও তিনি যুক্ত ছিলেন।

আবদুল কাদির ১৯৩৪ সালে বিয়ে করে। তিনি আরব স্টাডিস সোসাইটি এর প্রতিষ্ঠাতা, ফাতাহ এর সদস্য ও ফিলিস্তিনি কর্তৃপক্ষের জেরুজালেম বিষয়ক মন্ত্রী ফয়সাল আল-হুসাইনির পিতা।

আল-কাসতালের যুদ্ধ 
১৯৩৮ সালে হুসাইনিকে বহিষ্কার করা হয়। ১৯৩৯ সালে তিনি ইরাক চলে যান এবং রশিদ আলি আল-কাইলানির অভ্যুত্থানে অংশ নেন। ১৯৪৬ সালে তিনি মিশর চলে যান। ১৯৪৮ সালের জানুয়ারি জাইশ আল-জিহাদ আল-মুকাদ্দাস পরিচালনার জন্য গোপনে ফিলিস্তিন আসেন। ১৯৪৮ সালের ৮ এপ্রিল কাসতাল পাহাড় পরিদর্শনের সময় তাকে হত্যা করা হয়। তার বাহিনী পরে হাগানার কাছ থেকে কাসতাল দখল করে নেয়। ইতিপূর্বে হাগানা এটি দখল করেছিল। হাগানার পালমাচ সেনারা ৮-৯ এপ্রিল রাতে গ্রামটি পুনরায় দখল করে নেয়। অধিকাংশ বাড়ি উড়িয়ে দেয়া হয় এবং পাহাড়টি একটি কমান্ড পোস্ট হিসেবে ব্যবহার করা শুরু হয়। হুসাইনির মৃত্যুর ফলে তার সেনাদের মনোবলে ভাঙন ধরেছিল।

তথ্যসূত্র 

 Benveniśtî, Mêrôn (2002). Sacred Landscape: The Buried History of the Holy Land Since 1948. University of California Press. 
 Levenberg, Haim (1993). Military Preparations of the Arab Community in Palestine: 1945-1948. London: Routledge. 
 Morris, Benny (2003). The Birth of the Palestinian Refugee Problem Revisited. Cambridge University Press. 
 Morris, Benny (2008). 1948. Yale University Press. 
 Robinson, Glenn E. (1997) Building a Palestinian State: The Incomplete Revolution. Indiana University Press. 
 Sayigh, Yezid (2000). Armed Struggle and the Search for State: The Palestinian National Movement, 1949-1993. Oxford: Oxford University Press. 
 Swedenburg, Ted (1999). The role of the Palestinian peasantry in the Great Revolt (1936-9). In Ilan Pappé (Ed.). The Israel/Palestine Question (pp. 129–168). London: Routledge.

বহিঃসংযোগ 
 Handwritten letter by Abd al-Qadir al-Husayni
 PASSIA
 Abd al-Qadir al-Husayni's Koran http://www.ynetnews.com/articles/0,7340,L-3406966,00.html
 Biography by Hasan Afif El-Hasan
 

১৯০৭-এ জন্ম
১৯৪৮-এ মৃত্যু
জেরুজালেমের ব্যক্তি
ফিলিস্তিনি যোদ্ধা
ফিলিস্তিনি জাতীয়তাবাদী
আল-হুসাইনি পরিবার
১৯৪৮-এর আরব-ইসরায়লি যুদ্ধের ব্যক্তিত্ব
১৯৩৬-৩৯-এর ফিলিস্তিন আরব বিদ্রোহের ব্যক্তিত্ব
২০শ শতাব্দীর আরব ব্যক্তি
নাৎসি জার্মানির আরব সহযোগী
স্দে-খ্রি রিন-পো-ছে

স্দে-খ্রি রিন-পো-ছে () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।

তালিকা

তথ্যসূত্র 

তিব্বতী বৌদ্ধ উপাধি
গেলুগ
ফজরের নামাজ

ফজরের নামায ( সালাতুল ফাজ্‌র) মুসলিমদের অবশ্য পালনীয় দৈনন্দিন পাঁচ ওয়াক্ত্ নামাযের অন্যতম, প্রথম নামাজ।  

ফজরের সালাতের কথা সূরা নূরের ৫৮ নং আয়াতে উল্লেখ করা হয়েছে।.

ফজরের নামাজের নিয়ম
ফজরের নামাজ দুই রাকাত সুন্নত ও দুই রাকাত ফরজ নামাজ নিয়ে গঠিত। ফরজ অংশ ইমামের নেতৃত্বে জামাতের সাথে আদায় করা হয়। সুবহে সাদিক থেকে সূর্যোদয়ের আগ পর্যন্ত ফজরের নামাজের সময়। ফজরের দুই রাকাত সুন্নত নামাজের পর ফরজ নামাজ পরতে হয়। ফজরের সময় শুরু হওয়া থেকে ইসলামের অন্যতম একটি স্তম্ভ রোজার সময়ও শুরু হয়।

আরও দেখুন
অযু
যোহরের নামাজ
আসরের নামাজ
মাগরিবের নামাজ 
ইশার নামাজ

তথ্যসূত্র

বহিঃসংযোগ
ফজর ও এশার নামাজের গুরুত্ব 

নামাজ
নামাজের পরিভাষা